CELEX: C2006/190/04
Language: hu
Date: 2006-08-12 00:00:00
Title: C-264/04. sz. ügy: A Bíróság (harmadik tanács) 2006. június 15-i ítélete (az Amtsgericht Breisach – Németország előzetes döntéshozatal iránti kérelme) – Badischer Winzerkeller eG kontra Land Baden-Württemberg (69/335/EGK irányelv – Tőkefelhalmozást terhelő közvetett adók – Társaságok egyesülése – Az ingatlan-nyilvántartás kijavítása – Illeték kivetése – Átruházás utáni illeték minősítése – Az illeték kivetésének feltételei)

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/2
            
         A Bíróság (harmadik tanács) 2006. június 15-i ítélete (az Amtsgericht Breisach – Németország előzetes döntéshozatal iránti kérelme) – Badischer Winzerkeller eG kontra Land Baden-Württemberg
   (C-264/04. sz. ügy) (1)
   
   (69/335/EGK irányelv - Tőkefelhalmozást terhelő közvetett adók - Társaságok egyesülése - Az ingatlan-nyilvántartás kijavítása - Illeték kivetése - „Átruházás utáni illeték” minősítése - Az illeték kivetésének feltételei)
   (2006/C 190/04)
   Az eljárás nyelve: német
   A kérdést előterjesztő bíróság
   Amtsgericht Breisach – Németország
   Az alapeljárás felei
   
      Felperes: Badischer Winzerkeller eG
   
      Alperes: Land Baden-Württemberg
   Tárgy
   Az 1973. április 9-i 73/79/EGK tanácsi irányelvvel (HL L 103., 13.o.), az 1973. április 9-i 73/80/EGK tanácsi irányelvvel (HL L 103., 15.o.), az 1974. november 7-i 74/553/EGK tanácsi irányelvvel (HL L 303., 9.o.), és az 1985. június 10-i 85/303/EGK tanácsi irányelvvel (HL L 156., 23.o.) módosított, a tőkeemelést terhelő közvetlen adókról szóló 1969. július 17-i 69/335/EGK tanácsi irányelv (HL L 249., 25.o.) 4. cikkének, 10. cikke c) pontjának és 12. cikke (2) bekezdésének értelmezése – Mezőgazdasági szövetkezetben beolvadással történt egyesülés folytán bekövetkezett tulajdonosváltozás miatt az ingatlan-nyilvántartás kijavításáért fizetendő és az ingatlan értéke alapján meghatározott díj
   Rendelkező rész
   
               1)
            
            
               Az alapeljárásban érintetthez hasonló, az ingatlan-nyilvántartás kijavítására kiszabott díj elvben az 1985. június 10-i 85/303/EGK tanácsi irányelvvel módosított, a tőkeemelést terhelő közvetett adókról szóló 1969. július 17-i 69/335/EGK tanácsi irányelv 10. cikkének c) pontja szerinti tilalomba ütközik.
            
         
               2)
            
            
               Az alapeljárásban érintetthez hasonló díj a 85/303/EGK irányelvvel módosított 69/335/EGK irányelv 10. cikkének c) pontjától való eltérésként a 85/303/EGK irányelvvel módosított 69/335/EGK irányelv 12. cikke (1) bekezdésének c) pontja által megengedett átruházás utáni illetéknek minősülhet, azzal a feltétellel, hogy mértéke nem haladja meg azokét, amelyeket a kivető tagállamban a hasonló ügyletekre állapítanak meg.
               A nemzeti bíróság feladata annak vizsgálata, hogy e díj megfelel-e a 85/303/EGK irányelvvel módosított 69/335/EGK irányelv 12. cikke (2) bekezdése rendelkezéseinek.
            
         
      (1)  HL C 228., 2004.9.11.